Debatten om vold i det offentlige rum får saltvandsindsprøjtning

Studerende fra Arkitektur og Design på Aalborg Universitet har samarbejdet med blandt andre Nordjyllands Politi for at sætte fokus på volden i det offentlige rum i en ny udstilling. Hidtil har debatten om at komme volden til livs kørt på strengere straffe og mere overvågning. Eleverne fik til opgave at komme med nye forslag til måder at gribe debatten an på. - Vores mål er at projekterne skal indgå som en del af den offentlige debat, for diskussionerne handler jo om, hvad det betyder at føle sig tryg. Tanken er at forsøge at bruge teknologien til at iscenesætte møder mellem mennesker i stedet for blot at vurdere på en graf, hvornår vi føler os trygge i byens offentlige rum, forklarer Esben Skouboe Poulsen, der underviser på Arkitektur & Design. Resultatet er syv interaktive installationer med blandt andet medierende arkitektur, skjulte budskaber i graffiti og interaktivt tv i byrummet. Udstillingen åbnes i morgen på Gammeltorv 6 kl. 19